Este cunoscut sub pseudonimul „Katalin Taleent” şi are, din păcate, o mulţime de aşa zişi fani care-i urmăresc activitatea pe YouTube şi Facebook, majoritatea fiind puştani.

Individul la care facem referire publică filmări antisociale în care limbajul obscen ar fi cea mai mică problemă. Totuşi, din această pricină nu vom publica pe site-ul nostru înregistrările şi facem trimitere către spaţiul unde au fost publicate de către autor.

Mult mai grav este faptul că face o serie de afirmaţii prin care instigă la crimă şi sinucidere: „sunt mulţi copii care trebuie omorâţi!” spune aici individul.

Se laudă cu apeluri false la 112 (şi chiar publică respectivele convorbiri pentru a brava), simulează sinucideri „live” ş.a.m.d.

Un cititor ne-a adus la cunoştiţă despre practicile acestui individ şi transmitem mesajul mai departe către autorităţi.

„Este inadmisibil sa se intample asa ceva si nu este prima data cand face remarci de genul. Absolut de fiecare data pe fiecare live face referiri la violente si problema este ca il urmaresc extrem de multi copii, cateodata avand pe live si 1000 sau 5000 de oameni. Instiga de fiecare data la violenta si cred ca a intrecut orice masura, va rog sa luati atitudine. Pe un live a sunat la 112 facand misto de Politia Romana, avand pe live-ul lui 2000 de persoane. Problema este ca acei copii de pe live-urile lui il iau drept exemplu . Va rog sa faceti ceva . . Va rog sa faceti ceva, copiii nostri sunt in pericol si este imposbil sa luam noi atitudine. Are probleme grave si trebuie eliminat imediat de pe platforma online. Aveti aici toate link-urile de la clipul in care a zis ca toti copii trebuie sa moara si ca ii pare bine cand acel copil de 11 ani a fost omorat de olandez…” – ne-a scris Iulian.